cyanic-selkie/wikianc huggingface dataset:
Alameda County
Historie
Fylket ble opprettet den 25. mars 1853 fra deler av fylkene Contra Costa County og Santa Clara County. På den tiden lå administrasjonssenteret i byen Alvarado. I 1856 ble det flyttet til San Leandro. I perioden 1872–1875 lå senteret i Brooklyn. Brooklyn er nå en del av Oakland.
Geografi
Alameda County er 2 127 kvadratkilometer stort. 1 910 kvadratkilometer er land og de resterende 216 kvadratkilometerne er vann.
I vest grenser fylket til San Francisco Bay. I nord ligger Berkeley Hills som strekker seg mot midten av fylket. De største byene og tettstedene ligger i vest nær kysten. I øst ligger Livermore Valley.
Befolkning
Det er 523 366 husholdninger i fylket hvorav 32,60 % har barn under 18 år. 47 % av husholdningene er gifte ektepar. Gjennomsnittlig husholdningsstørrelse er 2,71 og gjennomsnittlig familiestørrelse er 3,31.
Eva Eastwood
Eva Eastwood (egentlig Eva Östlund), født 25. september 1967 i Örebro, er en svensk låtskriver og sanger. Hennes musikk er ofte påvirket av 1950-årene og fremover. I begynnelsen av 1990-årene spilte hun inn plater med Peak Brothers og hadde artistnavnet Bobbie Jo. Eastwood ble tilbudt en platekontrakt i USA i 1997, men valgte å reise hjem til Sverige og startet straks derpå bandet Eva Eastwood & The Major Keys, som spilte inn fem album for det lille selskapet Tail Records i Jönköping 1999-2006.
Som låtskriver har Eastwood komponert over 800 sanger, blant annet til artister som The Boppers, Linda Gail Lewis, Lalla Hansson, Bert Idoffs, Jerry Williams og Larz-Kristerz.
I 2010 vant hun som første kvinne Örebro kommunes musikkpris, Millencolin Music Prize.
Regissør og filmfotograf Matz Eklund lagde dokumentarfilmen Eva, en lyckost! om Eva Eastwood, hennes oppvekst i fosterfamilje etter morens død, farens alkoholmisbruk samt hennes musikkarriere.
Diskografi
Studioalbum
Samlingsalbum
Krigskorset.no
Krigskorset.no er en norsk nettsted etablert i 2008 som omhandler Norges høyeste militære utmerkelse, Krigskorset.
Nettstedet er heleid av Samlerforumet.net, og retter seg mot samlere og historisk interesserte. Nettstedet har ingen offisiell tilknytning til politiske partier eller regjering.
I tillegg til generell informasjon om Krigskorset, utdelingslister og aktuelle saker i media, inneholder også nettstedet en studie om Krigskorset. Tilgang til denne krever registrering. Studien inneholder detaljert informasjon om medaljens utforming, og omfatter i tillegg sverd, utdelingsesker, produsenter, miniatyrer, utdelingsdokumenter og mer. Studien har også fotografier av kjente mottakeres medaljegrupper og enkeltmedaljer.
Naukograd
En naukograd (russisk: наукоград), eller vitenskapsby, er en formell betegnelse på byer, i Russland og tidligere i Sovjetunionen, med høy konsentrasjon av virksomheter og anlegg innen forskning og utvikling. Noen av byene ble i Sovjet-tiden spesifikt bygget med disse formålene for øye. Enkelte av byene var hemmelige, og inngikk i et større system av lukkede byer i SSSR. I Russland etter Sovjetunionens fall blir uttrykket brukt om rundt sytti byer med store konsentrasjoner av vitenskapelig forskning og produksjon. Uttrykket refererer også spesifikt til et mindre antall byer som fra 2000 er blitt offisielt anerkjent for sin vitenskapelige dyktighet, og som av den grunn får spesielle privilegier.
Blant de mere generelle naukogradene ligger rundt tretti i Moskva oblast og resten hovedsakelig i regionene Volga, Ural og Sibir. Kun noen få av dem er fremdeles «lukket». Det er bare ti av de lukkede byer hvor Russlands kjernefysiske militære arbeid ennå pågår. Noen av naukogradene har fremdeles militære forbindelser, som for eksempel Frjazino som utvikler avanserte radio- og elektronikksystemer, men de fleste fokuserer nå på sivilt arbeid ved hjelp av vestlig støtte. Blant de mest berømte naukogradene er de som drives av Det russiske vitenskapsakademi, for eksempel Pusjtsjino, et senter for biologisk vitenskap, og Tsjernogolovka, et senter for fysikk og kjemi. Zelenograd, en by rundt 40 km fra Moskva, er Russlands senter for forskning, utdanning og produksjon innen elektronikk.
Den første byen som i 2000 offisielt ble utnevnt til «Naukograd» var Obninsk, en by med mange forskningsanlegg innen kjernefysiske og andre materialer, samt meteorologi og medisin. Tre andre fulgte like etter – Dubna, et internasjonalt kjernefysisk forskningssenter, Koroljov, hvor det ligger mange romforskningsanlegg, og Koltsovo i Akademgorodok ved Novosibirsk, som opprinnelig var hjemsted for Vector, senteret for biologisk krigføring, men som nå er et senter for farmasøytisk og medisinsk forskning. Reutov ble også naukograd en stund senere.
Verdenscupen i skiskyting 2007/08
Verdenscupen i skiskyting 2007/08 ble innledet i Kontiolax (Finland) den 29. november 2007 og avsluttet i Holmenkollen den 13. mars 2008. Skiskyttere fra 37 land konkurrerte i ti stevner med totalt 26 individuelle øvelser, fem stafetter og to mix-stafetter. Verdensmesterskapet, som også inngikk i verdenscupen, fant sted i Östersund i februar. Magdalena Neuner (Tyskland) og Ole Einar Bjørndalen (Norge) vant verdenscupen sammenlagt, sistnevnte for femte gang.
Lofotr
Lofotr kan referere til:
Yarelis Barrios
Yarelys Barrios Castañeda (født 12. juli 1983 i Pinar del Rio) er en cubansk friidrettsutøver som konkurrerer i diskos.
I VM 2007 i Osaka satte hun ny personlig rekord i finalen på 63,90, et resultat som holdt til bronsemedalje.
I 2008 forbedret hun den personlige rekorden til 66,13. Hun deltok også i OL 2008 i Beijing, og tok sølv med et kast på 63,64. Øvelsen ble vunnet av Stephanie Brown Trafton. Barrios avsluttet året med å vinne IAAF World Athletics Final i Stuttgart med et kast på 64,88.
I VM 2009 i Berlin kastet hun 65,31 og tok med sølv. Igjen avsluttet hun sesongen med å vinne IAAF World Athletics Final med et kast på 65,86.
Alexander Möller-Zakomelski
Alexander Möller-Zakomelski (russisk: Александр Николаевич Меллер-Закомельский) var en russisk administrator, og formelt guvernør for det russiske Guvernementet Estland en periode i 1906–1909, og i Guvernementet Livland i samme periode, men residerte ikke i Estland.
Æthelwulf av Wessex
Æthelwulf (angelsaksisk: Æþelwulf, «Edel ulv»; født ca. 800, død 13. januar 858) var konge av det angelsaksiske kongeriket Wessex i dagens England fra 839 og fram til sin død i 858. Han er den eneste kjente avkommet til kong Egbert av Wessex. Han erobret kongedømmet Kent på vegne av sin far i 825, og ble tid senere utropt som konge av Kent, men underlagt Egbert som klientkonge. Han etterfulgte sin far som konge av Wessex da Egbert døde i 839. På denne tiden strakte hans kongedømmet seg fra området Kent i øst og til Devon i vest. På samme tid ble Æthelwulfs eldste sønn Æthelstan gjort til konge av Kent i den rollen han selv hadde under sin far.
Vurdering
Som barn ble Æthelwulf gitt undervisning av blant annet Svithun av Winchester. Han etterfulgte sin far Egbert som konge i 839, og måtte raskt lede sine styrker i forsvaret mot danene.
Historikerne har gitt ulike og motstridende vurderinger av Æthelwulf. I henhold til Richard Humble hadde han en bekymringsfull stil som konge. Han kom til tronen av Wessex ved arv. Han viste seg som særdeles religiøs, hemmet av liten politisk forståelse, og med altfor mange dyktige og ambisiøse sønner. I henhold til historikeren Frank Stenton synes Æthelwulf «å ha vært en religiøs og lite ambisiøs mann, og hvor engasjementet i krig og politikk var en liten ønskelig konsekvens av rang.» Imidlertid mener Janet Nelson at hans tid som konge har blitt lite verdsatt i moderne forskning, og han faktisk la grunnlaget for Alfreds suksess, fant nye så vel som tradisjonelle svar, og sto bedre imot angrep fra nordmenn og daner enn mange andre samtidige angelsaksiske herskere. I Simon Keynes’ syn «det var ham, mer enn noen andre, som sikret den politiske framtiden til sitt folk på 800-tallet, og som åpnet opp nye kommunikasjonskanaler som førte gjennom de frankiske riker og over Alpene til Roma.»
Pilegrimsreise, ekteskap og død
Religion var alltid en meget viktig del av Æthelwulfs liv. Så tidlig som de første årene av hans styre planla han en pilegrimsreise til Roma. Grunnet de pågående og økende antall angrep følte han behovet for å søke den kristne guden om hjelp mot en fiende «så rask og så tallrik, og så bespottelig.»
I 853 sendte Æthelwulf sin sønn Alfred, da et barn på rundt fire år, til Roma. I 855, antagelig et år etter at hans hustru Osburga gikk bort, fulgte Æthelwulf etter sin sønn til Roma hvor rundhåndet foredelte sin rikdom. Han ga gull til presteskapet i Peterskirken og tilbød dem kirkebeger av det reneste gull og angelsaksiske sølvforgylte kandelaber. Under hjemreisen giftet han seg strategisk med Judith, en frankisk prinsesse og oldebarn av Karl den store. Hun var rundt tolv år gammel og datter av Karl den skallede, konge av vestfrankerne.
Etter at han kom tilbake til England i 856 sto han ansikt til ansikt med en akutt krise. Hans eldste overlevende sønn Æthelbald (Athelstan hadde siden dødd) hadde satt i gang en konspirasjon sammen med ealdorman av Somerset og biskopen av Sherborne for å motsette seg at Æthelwulf fortsatte sin tid som konge. Mens Æthelwulf greide å skaffe seg nok støtte for å bekjempe en borgerkrig eller for å forvise Æthelbald og hans tilhengere, valgte han å avstå vestlige Wessex til sin sønn mens han selv beholdt sentrale og østlige Wessex. Fraværet av mynter med Æthelbalds navn antyder vestsaksiske mynter var i Æthelwulfs navn fram til hans død. Han styrte fram til sin død den 13. januar 858.
Restaureringen av Æthelwulf inkluderte en særskilt konsesjon på vegne av de saksiske dronningene. Vestsakserne hadde ikke tidligere tillatt dronningen å sitte ved siden av kongen. Faktisk ble de ikke en gang referert til som en dronning, men kun som "hustru av kongen". Den restriksjonen ble fjernet for dronning Judith, antagelig for at hun var en europeisk prinsesse av høy rang og prestisje.
Æthelwulf ble først gravlagt ved Steyning og senere gravlagt på nytt i Old Minster i Winchester. Hans bein hviler nå i en av flere likkister i Winchesterkatedralen.
Familie og etterkommere
Æthelwulf og hans første hustru, Osburga, datter av hovmesteren Oslac, hadde fem sønner, Æthelstan, Æthelbald, Æthelbert, Æthelred, og Alfred. Alle sønnene, unntatt Æthelstan, overtok tronen etter ham. Æthelwulfs eneste datter, Æthelswith, ble bortgiftet som barn til kong Burgred av Mercia.
Æthelwulf ble gift for andre gang med frankiske Judith som da var rundt tretten år gammel, men fikk ingen barn med henne.
World of Warcraft
World of Warcraft (ofte forkortet til WoW) er et MMORPG-spill laget og utgitt av Blizzard Entertainment. Grunnspillet ble utgitt 23. november 2004, og har fått flere utvidelser siden det. Den nyeste utvidelsen, Shadowlands, ble utgitt 23. november 2020.
World of Warcraft er Blizzards fjerde spill satt i Warcraft-universet, som først ble introdusert gjennom Warcraft: Orcs & Humans i 1994, og finner sted i fantasiverdenen Azeroth og dets univers. Blizzard Entertainment kunngjorde World of Warcraft 2. september 2001, og spillet ble senere utgitt samsvarende med 10-årsjubileet for starten av Warcraft-serien og ble møtt med tidlig suksess, og var i 2008 MMORPG-spillet med flest aktive brukere med 10 millioner forskjellige brukerkontoer over hele verdenen.
World of Warcraft har også spin-off-spill som det digitale kortspillet Hearthstone og det tidligere tilgjengelige samlekortspillet WoW TCG, og har ellers utviklede figurer i Heroes of the Storm.
Republikken Kina under Sommer-OL 1932
Republikken Kina under Sommer-OL 1932. Én mannlig sportsutøver fra Republikken Kina deltok i friidrett under Sommer-OL 1932 i Los Angeles. Republikken Kina vant ikke noen medaljer.
World of Warcraft
Den første offisielle utvidelsespakken, The Burning Crusade, ble utgitt 16. januar 2007. Blizzard annonserte den andre utvidelsen, Wrath of the Lich King, den 3. august 2007 på spillmessen BlizzCon, som ble utgitt 13. november 2008. Utvidelse nummer tre, World of Warcraft: Cataclysm, ble annonsert under BlizzCon 2009, og ble sluppet 7. desember 2010. Utvidelse nummer fire, Mists of Pandaria, ble sluppet 25. september 2012. Utvidelse nummer fem, Warlords of Draenor, ble sluppet 13. november 2014. Utvidelse nummer seks, Legion, ble sluppet ut 30. august 2016. Battle for Azeroth ble lansert 14. august 2018, den åttende utvidelsespakken Shadowlands ble lansert 23. november 2020, og den niende og nåværende utvidelsespakken Dragonflight ble lansert 28. november 2022.
Morsenøkkel
Morsenøkkel (eller telegrafinøkkel) er et instrument som brukes for å sende telegrafi. Egentlig er morsenøkkelen en strømbryter som på en presis måte gjør det mulig å kople strømmen på og av flere ganger i sekundet slik at morsesignalene kan sendes hurtig og korrekt.
World of Warcraft
Ved BlizzCon 2017 ble World of Warcraft: Classic kunngjort. World of Warcraft: Classic lar spillere lage karakterer i eldre versjoner av spillet, med den første utgivelsen bestående av grunnspillet, og den andre utgivelsen bestående av ''The Burning Crusade. Classic'' får også oppdateringer på lik linje med de originale utgivelsene.
Handling
Handlingen i World of Warcraft starter i Azeroth, en verden i utgangspunktet bestående av kontinentene Eastern Kingdoms og Kalimdor. Spillerfiguren, ofte referert til med navn som «the Hero of Azeroth», «Champion of Azeroth» og «Maw Walker», startet som et ukjent medlem av sin rase og bygget opp sitt rykte ved å reise rundt Azeroth. Fortellingene varierer fra område til område, men det er som oftest en hovedhandling som åpner opp gjennom oppdateringer («patches»). Mange av hovedhistoriene i World of Warcraft ender med at de to sidene «Alliance» og «Horde» må arbeide sammen for å slå en større trussel.
Morsenøkkel
Telegrafinøkkeltyper
Det finnes to hovedtyper morsenøkler, «håndpumpen» og «paddle»-typen. Håndpumpen nøkler vertikalt, mens paddletypen som i dag er den mest populære nøkler horisontalt. Paddle kan sende morsekoden mye raskere og på en mindre slitsom måte.
Rio Fortuna
Rio Fortuna er en kommune i delstaten Santa Catarina i sørregionen av Brasil.
Morsenøkkel
Hastighet
Kravet til amatørradiolisens var tidligere en telegrafihastighet på 5 ord i minuttet, mens til skipsradiotelegrafistsertifikat av 2. klasse var det 15 ord i kodet tekst eller 20 ord i klartekst. For samme sertifikat av 1. klasse krevdes 25 ord feilfritt sendt i klartekst. En slik hurtighet i sending er betydelig raskere enn den raskeste sendingen av SMS med tastaturet på en mobiltelefon.
Yrkesskader
Telegrafister kan få yrkesskaden RSI-syndrom på grunn av muskelsmerter. RSI-syndromet kunne skyldes feilaktig bruk av håndpumpen, skrivemaskinen eller feil sittestilling. For å unngå smerter er det viktig å nøkle med et løst og ledig håndledd.
World of Warcraft
Handling
I grunnspillet kunne spillerne oppleve flere større historier med fokus på å gjenerobre områdene i Azeroth, blant annet ved å beseire den store flammeskapningen Ragnaros, skape orden ved å beseire Gurubashi-trollene i Zul'Gurub og beskytte Azeroth mot Naxxramas, en flyvende nekropolis som spredde sykdom og fordervelse.
I den første utvidelsen møtte spillerne «the Dark Portal», en mystisk portal til den splintrede verdenen Outland som ble gjenåpnet av demonen Lord Kazzak, en kommandør i arméen Burning Legion. «Alliance» og «Horde» prøvde å få kontroll på denne nye verdenen sammen med sine nye allierte «draenei» og «blood elves», men endte opp med å måtte jobbe sammen for å beseire demonhæren Burning Legion og den tidligere lederen av «blood elf»-byen Silvermoon, Kael'thas Sunstrider.
I Wrath of the Lich King fikk heltene oppleve det arktiske området Northrend, da «the Lich King», Arthas, satt i gang hendelsene som skulle ende alt liv på Azeroth. I denne utvidelsen fikk spillerne også vite mer om skapelsen av Azeroth i Ulduar.
I den tredje utvidelsen, Cataclysm, kom den destruktive dragen Deathwing tilbake, og spillerne opplevde «the Shattering», en serie med jordskjelv og andre naturkatastrofer. Sammen med «the Dragon Aspects», lederne av de forskjellige dragegruppene, måtte heltene stoppe «the Twilight Cult», en gruppe som tilba de kaotiske «Old Gods», og senere beseire Deathwing over «the Maelstrom» (malstrømmen) for å sende han tilbake der han kom fra. Cataclysm sin «shattering» la også til en overhaling av gamle områder fra grunnspillet, som gav nye, oppdaterte opplevelser for spillere.
Da den mystiske tåken som gjemte Pandaria forsvant, var de to sidene «Alliance» og «Horde» raske til å utforske det nye kontinentet i Mists of Pandaria og møtte nye allierte med den panda-lignende rasen «pandaren». Utvidelsen endte med at de to sidene måtte jobbe sammen for å svekke den korrupte «Horde»-lederen Garrosh Hellscream.
Hendelsene i utvidelsen Warlords of Draenor tar, i sin helhet, plass i en alternativ tidslinje. I Draenor, får heltene beseire Garrosh en gang til. Utvidelsen ble fullført med blandet mottagelse fra spillerne.
I Legion er arméen Burning Legion tilbake og skaper furore på ny-oppdagede områder på Azeroth, og spillerne får vite mer om skapelsen til dems planet.
Kampen mellom «Alliance» og «Horde» fortsetter i Battle for Azeroth, når «Horde»-lederen Sylvanas Windrunner brenner ned verdenstreet Teldrassil, hjemmet til «night elf»-folket, og begge sidene må finne nye allierte på nasjonene Kul Tiras og Zandalar.
Shadowlands starter ved slutten av Battle for Azeroth, med at Sylvanas Windrunner og hennes lugubre venner bortfører forskjellige ledere i Azeroth, og ødelegger «the Helm of Domination», som splintrer veggen mellom Azeroth og de dødes land, «the Shadowlands» (Skyggelandene). Spillerne hopper inn i den nyoppdagede dimensjonen, og må hjelpe de forskjellige stedene oppnå balanse igjen, og slå den fryktelige «the Jailor», som har tatt til fange sterke sjeler ved hjelp av Sylvanas.
Spillerens avatar
I World of Warcraft står spillernes figurer sentralt i spillopplevelsen, og spillet kan ikke spilles uten en figur. Når en spiller skaper en figur, må rase og klasse bli valgt, hvor rasevalg bestemmer om du tilhører «Alliance» eller «Horde», to sider som egentlig ikke kan spille sammen.
Spillerens figur starter på nivå 1, og kan øke sitt nivå til det nåværende toppnivået 60, hvor det er forventet at man skaffer seg bedre utstyr over lengre tid.
Raser
I World of Warcraft kan spillerne skape figurer med utgangspunkt i forskjellige raser som har unike evner, utseende og tilhørighet til én av de to sidene i spillet, «Alliance» og «Horde». Da grunnspillet ble lansert, stod valget mellom åtte raser. «Alliance»-rasene var «human» (menneske), «dwarf» (dverg), «night elf» («natt-alv») og «gnome» (gnom), og Horde-rasene var «orc» (ork), troll, «tauren» og «forsaken».
Flere raser har blitt lagt til senere i forskjellige utvidelsespakker. Den første utvidelsen, The Burning Crusade, la til «draenei» for «Alliance», og «blood elf» («blod-alv») til «Horde». Den tredje utvidelsen, Cataclysm, gav «Alliance» rasen «worgen», og «Horde» fikk gobliner, som tidligere var skildret som en nøytral, merkantil rase. Goblinbyene rundtom Azeroth forble nøytrale, da de tilhørte andre samfunn enn spillergobliner i spillets fortelling.
I den fjerde utvidelsespakken Mists of Pandaria, ble den første og eneste nøytrale rasen, «Pandaren», lagt til. Da «Pandaren»-spillerfigurer ble skapt, forble de nøytrale på et lukket område til de hadde skaffet nok erfaring til å måtte velge å bli en del av «Alliance» eller «Horde».
Allierte raser
Med Legion og Battle for Azeroth kom det i tillegg «allierte raser» som spillere kan låse opp i spillet gjennom forskjellige prestasjoner basert på innholdet rasen er fra, og er ofte andre samfunn eller undergrupper av allerede representerte raser. Allierte raser er laget som et tillegg til de allerede eksisterende rasene og bruker deres modeller og animasjoner som basis, og starter på nivå 10. Ved dette systemet har «Alliance» fått tilgang til «void elf» («tomromsalv») og «lightforged draenei» fra Legion, og «dark iron dwarf», «kul tiran human» og «mechagnome» fra Battle for Azeroth. «Horde» sine allierte raser inkluderer «nightborne» og «highmountain tauren» fra Legion, og «mag'har orc», «zandalari troll» og «vulpera» fra Battle for Azeroth.
Egendefinering av spillerfigurer
Hver av rasene har forskjellige egendefineringsvalg en spiller kan velge når en spillerfigur blir skapt. Dette inkluderer ofte hudfarger, øyefarger, hårfarger, hårstiler, kjønn og rasespesifikke valg som horn, ører, tatoveringer og øyenbryn. World of Warcraft har tidligere fått kritikk på grunn av lite valg av mangfoldige trekk for sine menneskelige figurer og rasistiske stereotyper i andre raser. I 2020, med den siste oppdateringen før Shadowlands ble utgitt, ble det lagt til flere egendefineringsvalg til flere raser i spillet, hvor «humans» (menneskene) fikk en stor andel for å gjøre opp for manglende trekk, hvor det ble lagt til forskjellige ansiktsformer og trekk inspirert av østasiatiske og afrikanske folk. Det var spesielt lagt vekt på hårtyper og mørkere hudtoner til de menneskelige figurene. Flere andre raser i spillet fikk også alternative hudtoner.
Klasser
Hver spillerfigur i World of Warcraft tilhører én av de tolv forskjellige klassene tilgjengelige i spillet. Hver klasse har også to til fire forskjellige spesialiseringer som har stor effekt på spillopplevelsen, og spillerne kan fritt bytte mellom spesialiseringer. Noen klasser kan kun velges av spesifikke raser, og har spesifikke materialer («armor types») de kan bruke. Klassene «paladin» og «shaman» var låst til de to sidene, «Alliance» og «Horde», til utgivelsen av The Burning Crusade-utvidelsen. ¹ Inkluderer ikke «allied races», ² Lagt til rasen i Cataclysm.
Roller
I World of Warcraft er spillerne delt inn i roller basert på sin klasse og spesialisering innenfor sin klasse. Rollerene er grunnleggende til gruppeinnhold som «raids» og «dungeons».
Profesjoner
I World of Warcraft har spillerne mulighet til å velge forskjellige «professions» (profesjoner) for sin karakter. Dette kan inneholde å skape rustninger og våpen for forskjellige klasser, forbedre utstyr og lage andre ting som kan hjelpe figurer oppnå bedre resultater. Profesjonene kan også ofte gi tilgang til forskjellige ridedyr og andre morogreier, og er ofte en måte å tjene spillets valuta («gold» eller gull) på, da både utstyr og moroting gjerne kan selges på et auksjonshus i storbyene i spillet.
Azeroth
Med Wrath of the Lich King-utvidelsen ble det gitt tilgang til et nytt kontinent, nemlig Northrend. Northrend ligger i nordlige Azeroth og er representert med kulde i alle sine områder, bortsett fra «Sholazar Basin», som er et mer jungellignende område. Spillernes møtepunkt i Northrend er den nøytrale, flyvende byen Dalaran, som er styrt av «the Kirin Tor», en gruppe magibrukere. Dalaran hadde flyttet seg fra «Alterac Valley» i nordlige «Eastern Kingdoms», og flyttet seg igjen senere til «the Broken Isles» i Legion. Byen i Northrend eksisterer fortsatt, dog Legion-versjonen er oppdatert og inneholder andre oppdrag og figurer. Blizzard tok mye inspirasjon ifra vikingtiden i Norden når de skapte Northrend, og har elementer som valkyrjer og gjallarhorn, samt navn på viktige figurer tatt ifra norrøn mytologi.
Cataclysm brakte med seg «the Shattering», som endte med at «Eastern Kingdoms» og «Kalimdor» ble totalrenovert. Dette innebærte at alle områder fikk nytt utseende, nye oppdrag, nye fortellinger og i noen tilfeller, nye navn eller oppdelinger. For eksempel, ble «the Barrens» splittet til «Northern Barrens» og «Southern Barrens». Dette innebærte også at startplassene fikk nye oppdrag for å lære nye spillere viktige oppgaver i spillet. Områdene (og startplassene) lagt til i The Burning Crusade ble ikke oppdaterte. Hendelsen «the Shattering» åpnet også opp nye områder i begge kontinentene, samt undervannsområdet Vashj'ir på kysten av «Eastern Kingdoms», og «the Maelstrom» i midten av Azeroth, som gav tilgang til det underjordiske området Deepholm. Øya Kezan ble også lagt til, men er kun et startområde for goblinrasen.
De store øynasjonene Kul Tiras og Zandalar var lagt til ved Battle for Azeroth, hvor det maritime, menneskelige Kul Tiras ble «Alliance»-alliert, og det krigerske, troll-kontrollerte Zandalar ble «Horde»-alliert. Spillere på begge sider kan besøke begge kontinentene som de ønsker, men mye av innholdet er sentrert på å beskytte og invadere hverandres allierte samfunn. Kul Tiras sin hovedstad er Boralus, og Zandalar sin hovedstad heter Dazar'alor.
Outland
En ny verden, Outland, ble lagt ved utgivelsen av The Burning Crusade. Outland er en splintret verden, og møtepunktet er byen Shattrath, som er i midten av verdenen.
Draenor
Draenor, lagt til i Warlords of Draenor, som blir sett i spillet er en versjon i et alternativt univers, og er en gjenspeiling av hva The Burning Crusade sin verden, Outland, så ut før den ble ødelagt.
Argus
Ved enden av Legion-utvidelsen var Argus lagt til som «end game»-innhold, og inneholdt blant annet det siste av fem «raids» i utvidelsen, «Antorus, the Burning Throne».
Shadowlands
I utvidelsen Shadowlands reiser spillerfigurene og andre viktige figurer til «the Shadowlands», som er verdenen der alle levende sjeler drar når de dør. I World of Warcraft får vi oppleve de fem regionene Ardenweald, Bastion, Maldraxxus, Revendreth og det grufulle «the Maw», samt den nøytrale, sentrale storbyen Oribos om kobler alt til hverandre, og er hvor sjelene går før de blir dømt til sine forskjellige skjebner. Hver region har forskjellige mål for sjelene som kommer til dem, som er en stor del av hovedhandlingen i utvidelsen. Spillere får også tilgang til en by som heter Tazavesh igjennom en «instance» som heter «Tazavesh, the Veiled Market», som er i det endeløse området «The In-Between» (Mellomrommet), som er mellom regionene i «the Shadowlands».
Instances
«Instances» er en type gruppeaktivitet, hvor gruppestørrelse varierer fra hvilken type «instance» det er snakk om. De mest vanlige av denne typen aktivitet er «dungeons» og «raids». Disse har to til fire vanskelighetsgrader, hvor «instances» i den nyeste utvidelsespakken har tre (for «dungeons») til fire (for «raids»), som medbringer nye mekanikker i de forskjellige kampene, samt mer skade. Instances har sterk sammenkobling med fortellingene i World of Warcraft, hvor «dungeons» pleier å ha mindre fortellingspunkter, og «raids» er hovedfokusene til fortellingene. Nye «instances» kan bli lagt til spillet ved større oppdateringer, og den nyeste hovedoppdateringen, 9.1.0, la til et «raid» som heter «Sanctum of Domination», og en «mega-dungeon» som heter «Tazavesh, the Veiled Market».
Spillere kan besøke eldre «instances» for å skaffe seg utstyrutseender, ridedyr, utmerkelser og andre moroting, og kan ofte klare å komme seg gjennom dem alene eller i en mindre gruppe. Spillere kan også besøke eldre «instances» i et arrangement som heter «timewalking», som dukker opp et par ganger i måneden. «Timewalking»-arrangementene varer som regel én uke, og er basert på forskjellige utvidelsespakker sine «dungeons» og «raids».
Dungeons
«Mythic keystones» eller «mythic+» er en utfordringsmodus til «dungeons» som skaleres ved nivået på et objekt («keystone») som spillerne har, med et minstenivå på +2. Disse har også ekstra negative effekter som varieres fra uke til uke, hvor hver «mythic keystone dungeon» har én til fire effekter, som kommer an på nivået til objektet. Et eksempel på en effekt er «bursting», som gjør at mindre fiender sprenger når de dør, som tilføyer skade over tid til alle gruppemedlemmer.
Raids
«Raids» er en type «instance» for grupper på ti eller flere spillere, hvor gruppekomposisjonen er litt løsere enn ved «dungeons». Designet bak «raids» er basert på å ha to «tanks», og til en gruppe på ti spillere, er det vanlig å ha to «tanks», to «healers» og seks «damage»-spillere. I grunnspillet var «raids» satt opp for grupper på 20 eller 40 spillere, og var fra The Burning Crusade til Mists of Pandaria for 10 til 25 spillere. Ved det siste «raid» i Mists of Pandaria, var det lagt til en ekstra gruppestørrelse som ble kalt «flexible raid», som lar dem skalere dynamisk basert på hvor mange spillere det er i «raid»-gruppa, og har et minsteantall på 10 spillere og et maksantall på 30 spillere.
«Raids» i dagens World of Warcraft (Shadowlands) er «flexible» (fleksible), bortsett fra den høyeste vanskelighetsgraden, «mythic», hvor man må være 20 spillere. De andre vanskelighetsgradene for raids er normal og «heroic», samt «raid finder», eller LFR («looking for raid»), som bruker et system lignende «dungeon finder», og har mindre eller svakere mekanismer enn normal vanskelighetsgrad.
Spiller mot spiller
«Player versus Player»-systemet (PvP) i WoW var slik at en drepte spillere på den andre siden (Horde eller Alliance) og fikk et visst antall poeng per spiller en drepte, avhengig av level på den du angrep og deg selv. Dette kunne gjøres i enten «Battlegrounds» eller i PvP-soner (Player versus Player) i spillet. En fikk høyere rank jo mer poeng en hadde. Etter patchene 2.0.1 og 2.0.3 («Before the storm») har det kommet et nytt system der en får ett visst antall poeng per spiller en dreper, fortsatt basert på level, men nå stiger ikke rankingen din. En bruker i stedet poengene til å kjøpe seg høyere rank og bedre utstyr.
Med «The Burning Crusade» ble arena introdusert. Her møter en lag enten i 2 mot 2, 3 mot 3 eller 5 mot 5. En kan også her oppnå poeng som en bruker til å kjøpe forbedret utstyr til sin avatar. Med «Wrath of The Lich King» ble Wintergrasp (WG) annonsert. Dette er en sone (zone) som er bygd helt for PvP.
I Cataclysm så har det kommet «rated battlegrounds» (RBG) der en kan spille 10 mot 10 eller 15 mot 15. Det varierer fra uke til uke. Det som er litt spesielt er at en og kan spille AB (Arathi Basin) 10 mot 10. Og ut ifra hvor god du er og hvor mange ganger du vinner så vil du få «rating». Jo høyere rating du får, jo høyere blir conquest point cappen din. Når du får høy nok «rating» så vil du få de gamle PvP titlene, som for eksempel Knight-Lieutnant.
Spesielle hendelser
World of Warcraft inneholder også arrengementer som ofte samsvarer med virkelige hendelser, som for eksempel «Love Is In The Air»-festivalen som hender i tidsrommet rundt valentinsdagen, og «Brewfest» som samsvarer med tidsrommet rundt oktoberfest. Disse større arrangementene holdes som regel over to til tre uker, men det finnes også mindre arrangementer som varer i én eller to dager, som «Day of the Dead» (de dødes dag). I disse hendelsene kan spillere gjøre oppdrag, utføre spesielle «dungeon encounters» og skaffe moroting som kjeledyr og ridedyr.
Det er også nye arrangementer hver uke som oppfordrer spillere til å gjøre spesifikke aktiviteter som «player versus player», «mythic dungeons», «pet battles» og «timewalking», som gjerne gir utstyr og andre belønninger som kan bli brukt mot det nyeste innholdet.
Prepatch
Før nye utvidelser når spillermassen, er det ofte en serie oppdrag som leder opp til utslippsdatoen, hvor spillere kan få tilgang til nytt utstyr og moroting, samt en introduksjon til historien som blir avduket i den nye utvidelsen. Til utvidelsen Cataclysm kunne spillerne hjelpe gnomene og trollene erobre sine hjemland, og se den ødeleggende kraften til Deathwing, en stor drage som fløy rundt verdenen og satt fyr på områder, som i gjengjeld drepte spillere.
Cristoforo della Rovere
Cristoforo della Rovere (født 13. juni 1434 i Torino, død 1. februar 1478) var en av Den katolske kirkes kardinaler. Han var biskop av Tarentaise i Frankrike.
Han ble kreert til kardinal 10. desember 1477 av pave Sixtus IV, og fikk Santi Vitale, Valeria, Gervasio e Protasio som tittelkirke.
Grunnkretser i Flå kommune
Grunnkretser i Flå kommune er delområder og grunnkretser som seksjonerer Flå kommune, Buskerud, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Vega (stjerne)
Navnet Vega kommer fra det arabiske ordet waqi, «fallende», etter uttrykket an-nasr al wāqi` (نسر الواقع), som betyr «den fallende ørna».
Vega var den første stjernen som ble fotografert, i 1850, og i 1872 ble det tatt bilde av spekteret. Vega var også den første stjernen man klarte å måle avstanden til med en rimelig høy nøyaktighetsgrad. Da man fastsatte skalene for en stjernes lysstyrke, valgte man Vega som basis og lot den få relativ lysstyrke 0.
Vega er relativt ung og har en uvanlig lav mengde med grunnstoffer med større atommasse enn helium. Den type stjerne som Vega representerer, har en levetid på bare rundt 1 milliard år, altså bare ca. tidelen av levealderen til vår sol. Man regner med at Vegas alder er mellom 386 og 511 millioner år, slik at den er halvveis i livsløpet sitt. Vegas masse er omtrent 2 ganger solmassen, og lysstrålingen er 37 ganger solens. Den roterer med en fart på 274 km/s ved ekvator. Dette får ekvator til å bule ut på grunn av sentrifugalkraften.
I 1983 fant man at Vega har en skive av støv rundt seg. Dette støvet er langt vekk fra stjernen og har en temperatur på -180 °C. Det er beregnet at massen til dette støvet er på 0,3 % av jordas masse. Det er derfor lite sannsynlig at det vil skje en dannelse av protoplaneter her i dette støvlaget. Imidlertid fins det sannsynligvis en stor planet i dette solsystemet, omtrent på Neptuns størrelse.
Også stjernene Fomalhaut og HR 4796 kan ha planeter omkring seg.
Noter og referanser
<references group="N"/>
Kornelius Bloeuf
Cornelius Fudge Cornelius Fudge Figuren der Harry-Potter-Romane Ministry of Magic Cornelius Fudge Cornelius Fudge कॉर्नेलियस फ़ज Cornelius Caramell קורנליוס פאדג' Cornelius Caramel Cornelis Droebel コーネリウス・ファッジ Korneliusz Knot Cornélio Fudge Корнелиус Фадж Cornelius Fudge Cornelius Fudge Cornelius Fudge
Var jeg blott en keiser i aften
«Var jeg blott en keiser i aften» er et skillingstrykk av ukjent opprinnelse fra midten av 1800-tallet. Det oppgis på trykket at visa kan synges til melodien «Aa det var i aaret i 1807».
Teksten
2.Vinen skulle flyte den lekreste mat den skulle fortæres med hilsen: Og småfolk og konger skulle danse i rad og drikke hinannen på pelsen. Tyske musikantere på hodet skulle stå, og spille den nyeste mazurka ovenpå, så det ble prektig i løyer min bror hvis jeg var keiser i aften.
3.Louis Napoleons den nyfødte sønn han skulle stå med tente sigarer, og Hennes Nåde grevinnen så skjønn hun skulle være billig med sine varer. Med livband, halvstøvler og trekantet hatt skal Russlands keiser sitte naken en natt, og ikke få en snaps, nei ikke en slat hvis jeg var keiser i aften.
4.Og Dronningen av Spanien med oppskjørtet kjol skulle skjære for medens jeg spiser, min hoffnar ja han skulle stå på en stol og synge meg de muntreste viser. Og sultanens kone det deilige Nor ja hun skulle sitte aller øverst ved mitt bord så det var prektige løyer for bror hvis jeg var keiser i aften.
Elveslette
Elveslette er en flat eller bortimot flat slette som ligger tilstøtende til en elv som periodevis oversvømmes. Elvesletter er ofte viktige grunnvannsmagasin og har ofte økosystem med stor artsrikdom. De er lette å dyrke opp eller å ta i bruk på annen måte. Urørte elvesletter er derfor en sjelden naturtype som er leveområde for mange sjeldne og truede arter.
Var jeg blott en keiser i aften
Teksten
5.Og Keiser Napoleon med forkledet på skulle ta i mot min tallerken, og Dronningen av Saba med flasker skulle stå og smile så vennlig til lerken Og hver en tallerken skulle være av gull og kongen av Preussen være sprøytefull ja hvis jeg var Keiser så drakk jeg omkuld alle dem som gjorde spetakler.
Elveslette
Glasiale elvesletter strekker seg fra fronten av en isbre til kysten. De ligger enten i bunnen av U-daler foran dalbreer, eller danner vide sletter i fronten av innlandsisen. Hvor elvesletter kommer ut av en dal og møter kysten, kan det utvikle seg et elvedelta.
Som naturtype dekker elvesletter relativt små arealer i Norge.
Var jeg blott en keiser i aften
Teksten
6.Enhver som har lyst til at yppe klammeri som gjerne ville slåss eller kriges, skulle druknes i vin til hans harme var forbi så fikk de vel saktens forlikes. kun Mikkel må henge i loftet i en ring og gjøre spetakler om alle verdens ting og skrike som en poppedrang all jorden omkring vårt keiserdømme varer kun i aften.
Ruth og Esther
«Ruth og Esther» er et skillingstrykk som skal basere seg på en virkelig hendelse, som skjedde på Glomma rundt 1880. Opphavsmann er ukjent, men på skillingstrykket står stedsnavnet Kongsvinger.
Teksten
1.Hvis du nå liker min sang og smitt spill om to små piker jeg synge vil, at deres mamma for døden lå, derfor sørget og gråt de så.
2.Den minste sagde: O mamma må du så nødvendig i fra oss gå, så ta oss med deg til himmelen thi her vi har ei mer noe hjem.
3.Men moderen sagde: Det kan jeg ei for Jesus han har kun bruk for meg, min Ruth, min Esther vi møtes der og Jesus sørge vil for Eder her.
4.Da sagde Esther: Hvor skal vi hen når du i graven for oss er gjemt, vi blir alene vi vet ei råd, ved dette ord hun brast i gråt.
Norges Ungsocialistiske Forbund
Norges Ungsocialistiske Forbund ble stiftet i 1909.
Arbeiderpartiets ungdomsorganisasjon – Norges socialdemokratiske Ungdomsforbund (NSU) – hadde tidlig på 1900-tallet et ikke ubetydelig innslag av ungsosialister. Ungsosialismen utviklet seg i mer og mer rent anarkistisk og syndikalistisk retning. Dette medførte en del konflikter innad i organisasjonen. På landsmøtet i NSU i Skien 30. mai 1909 ble tre representanter nektet stemmerett med formannens dobbeltstemme. Anarkosyndikalisten Henrik Østbye, leder for «den sorte bande», Kristianialagets militæragitasjonskomité, og talsmann for det ungsosialistiske flertallet, oppfordret da alle sine meningsfeller til å forlate møtet, siden han anså hele landsmøtet for ugyldig. Denne henstillingen ble tatt ad notam og alle anarkososialistene forlot møtet, etter at de først hadde revet ned sine svarte faner som var hengt opp til dekorasjon i lokalet. På et møte som disse delegatene holdt på hotell Augustin i Skien ble det besluttet å stifte et nytt forbund og utgi et revolusjonært månedsblad.
Ruth og Esther
Teksten
6.Men Ruth og Esther de sagde da o mamma når du må gå herfra så hils til Jesus og si at vi så gjerne ønsket å bli med deg dit.
Norges Ungsocialistiske Forbund
De lagene som brøt ut var ungdomslaget Frihet fra Kristiania, samt de sosialdemokratiske ungdomslagene Kristiania, Kampen, Sagene, Grünerløkken, Ystehede, Skien, Liholt og Saaheim. I juli samme år utkom første nummer av Storm, organ for Norges Ungsosialistiske Forbund. I bladets innledende artikkel påpekte man sterkt at kampen måtte rettes direkte mot det privat-kapitalistiske produksjonssystem, samt at klasseånd og klassekamp var nødvendig. Det åpnet for kampen mot religion, militarisme og parlamentarisme. Forøvrig syntes programmet en del uklart. I nr. 2 1909 inneholdt bladet en kort artikkel om syndikalismen, som på dette tidspunkt var lite kjent i Norge. Norges Ungsocialistiske Forbund ble konstituert 26. september, med Carl Johannesen fra Kampen og Vaalerengen lag, som formann.
Ruth og Esther
Teksten
7.Nå begge stille ved sengen satt moderen hørte de gråt og bad, til sist så falt de på sine kne og ropte: O Jesus la oss blive med.
Norges Ungsocialistiske Forbund
Ved stiftelsen hadde forbundet tilslutning fra tolv lag. Senere kom flere til, og vi kjenner i alt tyve lag som var tilsluttet forbundet før 1912.
Rio Negrinho
Rio Negrinho er en kommune i delstaten Santa Catarina i sørregionen av Brasil.
Norges Ungsocialistiske Forbund
Den første tiden etter splittelsen sto NUF tallmessig sterkere enn NSU. De hadde 20 lag med minst 600 medlemmer før 1912, mens de sosialdemokratiske ungdommene var 500 medlemmer fordelt på 11 lag.
Ungsosialistene sto sterkt i områder med industrireising, stor anleggsvirksomhet og gruvedrift. På slike steder vil det danne seg et rotløst, radikalt miljø hvor syndikalistiske tanker vil ha stor appell. I tillegg var det også en del svenske arbeidere der. Forbundet sto sterkest blant den norsk?svenske blandingsbefolkningen i Østfolds steinhuggerdistrikter rundt Iddefjorden. Steinhuggerne kunne ordne arbeidet sitt på selvstendig vis, og tjente vanligvis langt bedre enn vanlige industriarbeidere, og hadde derfor et godt utgangspunkt for politisk skolering og aktivitet.
Allerede i 1911 ble det etablert en kontakt mellom NUF og Fagopposisjonen av 1911, og de fleste av aktivistene kastet seg inn i kampen for å vinne så mange som mulig av de fagopposisjonelle for en anarkistisk-syndikalistisk strategi. Man vurderte Trondhjemsresolusjonen meget høyt, og betraktet medlemmene av Fagopposisjonen som allierte i sin kamp mot sosialdemokratiet og for den sosialistiske revolusjonen
Landsmøtet i 1912 besluttet å flytte sentralstyret fra Kristiania til Saaheim fordi dette var forbundets største forening. Det brøt ut en streik her, og de ledende ungsosialistene, som også hadde vært medlem av streikekomiteen, ble jaget vekk fra anlegget. Sentralstyret flyttet dermed tilbake til Kristiania. I mars 1912 gikk Storm inn, og Direkte Aktion – «organ for revolutionær fagbevægelse og ungsocialismen.» – ble startet den 16. november 1912 med Carl Espelid som redaktør. Senere ble bladet redigert av en komié. Bladet inntok en mer syndikalistisk karakter enn det Storm hadde. Det neste landsmøtet ble avholdt i Kristiania i pinsen 1913. Her ble Kristiania ungsocialistiske forening pålagt å utpeke sentralstyre, med unntak av forretningsfører og ekspeditør. Styret ble stadig mer opptatt av Fagopposisjonens virksomhet og 2/2 1913 var ungsosialistene med på å danne Kristiania fagoppositionsgruppe, som representerte en ren syndikalistisk linje. Her ble de en dominerende gruppe. På Fagopposisjonens stiftelsesmøte stilte de med flere typisk syndikalistiske forslag.
Ungsosialistenes engasjement i Fagopposisjonen medførte at de forsømte sitt eget forbund, og i mars 1914 hadde NUF definitivt gått i oppløsning som landsomfattende organisasjon. Sentralstyret hadde opphørt å virke, og organisasjonen hadde ikke lenger noen avis. Enkelte av de lokale foreningene overlevde likevel, og i august 1915 tok Rjukan-foreningen initiativ til å sammenkalle et landsmøte i Kristiania med det formål å gjenopprette forbundet som landsomfattende organisasjon. Det ble imidlertid Trondhjems ungsocialistiske klub (Revolt) i Trondheim som satte landskonferansen ut i livet 29/12 1915. Det ble enstemmig vedtatt å gjenopprette det landsomfattende forbundet, og forbundsstyret skulle ha sete i Kristiania. Bladet Revolt (som ungsosialistene i Trondheim hadde startet i 1914) ble flyttet til Kristiania, og ble forbundets organ.
Tryggve Aakervik gikk over til Arbeiderpartiet og Arbeiderbladet i 1928, mens flere andre fikk tillitsverv i Landsorganisasjonen rundt 1930. Sentrale medlemmer var aktive i Føderalistisk Propagandaforbund og Forsvarskomiteen for Sacco og Vanzetti.
Norges Social-anarkistiske Forbund ble sannsynligvis nedlagt i 1928 eller 1929. Aktiviteten ble i første rekke lagt til Norsk Syndikalistisk Føderasjon (NSF), som også overtok sosial-anarkistenes materiale.
Arkiv
Arkivmateriale finnes i Arbeiderbevegelsens arkiv og bibliotek:
Ruth og Esther
Teksten
8.Tre dager gikk, og den stunden kom da moderen seng snart skulle stå tom, hun sagde: Esther og Ruth kom hit farvel nu går jeg til Gud i himmerik.
9.Farvel vår moder så snill og god i allting du oss så vel forsto, du var så kjærlig, du var så øm, du ofte ba for oss til Gud i lønn.
10.Hvem skal nu lese for oss Guds ord hvem skal nå bede for oss på jord, når mamma senkes ned i sin grav ingen mer på jord oss holder av.
'11.En uke gikk og en kiste sort på kirkegården ble båren bort, den skulle senkes i jordens skjød mens tårene fra Ruth og Esther fløt.
12.De skrek og ropte med gråt på kinn vi blir alene o mamma min, du døde fra oss her står vi to akk om i himmelen vi og fikk bo..
'13.En dag der etter så sagde Ruth: Vi låner båten til onkel Knut så ror vi til Betty Borg der for i gråte ut vår sorg.
14.Kom lille Esther min søster snill jeg tror så sikkert at onkel vil, oss lånen båten så ror vi dit jeg synes Betty er vår moder lik.
15.For hun jo også har Jesus kjær det sagde mamma da hun var her, tenk om vi kunen hos henne bo og at hun tok seg av oss begge to.
16.Kom kjære søster vi kneler ned det sagde Ruth og de bad og gret, kjære vår Jesus vi stoler på at du et hjem for oss bereder nå.
17.De reiste seg og til Knut de gikk ved første spørsmål de båten fikk og dro avsted ut på bølgen blå de ante et hvordan det skulle gå.
18.Men nå de så til sin store skrekk at onkels båt den var sprunget lekk, hva skal vi gjøre de begge skrek thi vannet nå i båten hurtig steg.
19.Forgjeves øste de vannet ut, men det ble mer og mer til slutt ja vannet steg nå så båten sank de stakkars små i havet nå forsvant.
Oksehai
Oksehai (Carcharhinus leucas) er den mest aggressive haiartene som finnes. Den har et ekstremt høyt testosteron-nivå, noe som medfører at den er den meget opptatt av å forsvare sitt revir. Det er denne arten som angriper flest mennesker. De gangene oksehai har angrepet mennesker har den som oftest bitt av ett bein og mange mennesker har dødd på denne måten. Arten er en toppkonsument i sitt økosystem.
Alf Søgaard
Alf Søgaard (født 5. juni 1912, død 8. april 1961) var en norsk musiker (trommer, xylofon) og orkesterleder, sentral i Oslos underholdningsmiljø i tiden rundt den andre verdenskrig.
Oksehai
Oksehai lever normalt i saltvann, men i motsetning til de fleste andre haiarter tolererer den ferskvann, og kan svømme opp i elver som renner ut i havet. Eksempelvis er det blitt observert oksehai helt oppe i de amerikanske delstatene Indiana og Illinois (i henholdsvis elvene Ohio og Mississippi).
På grunn av oksehaiens evne til å svømme i ferskvann blir den lett forvekslet med de sjeldne elvehaiene i slekten Glyphis.
Felttelefon
En felttelefon er et enkelt og robust telefonapparat til bruk for militære avdelinger i felten. Det norske forsvaret brukte per 2006 apparatet TP-6N, utviklet tidlig på 1970-tallet av Elektrisk Bureau.
Kjennetegn
Felttelefonen finnes i mange utgaver, men kjennetegnes best ved at det er et relativt solid og tungt telefonapparat som forbindes med et tilsvarende apparat eller en feltveksler. Dette siste er en telefonsentral for feltbruk, som finnes i både manuelle og automatiske utgaver. Håndsettet på felttelefonen kommer gjerne med egen bryter som må holdes inne for å skru på mikrofonen.